Yila


Yila Gbuuni 

Yila nyɛla nolini baŋsim shɛli din tiri ninyambo ni hankali pariga.Yila nyɛla nɔlini baŋsim din yɛri yɛltɔɣa maŋa zaŋ chaŋ biɛhigu polo ka lahi nyɛ din yihiri ninsalinim ninsabigi puuni.

Yila Balibu

Ʒiɛm /Sapashinima yila

Kuyila 
yee

Sabisayfirala, a tum tuuni

Puuni zabili m-ba yee

Narili toya m-ba

Zuɣu yaaya m-ba yee

Fieɣufieɣu mini o balibu m-ba yee

Woi! woi! woi!

A yɔhin ti ʒili ka bali

Sɔhila ti mini a n-sa bala

Dalila ti mini n-daa bala

Yuŋ la ti mini n-sa bala

Ka zuŋo ka a kpuɣi napɔŋ

Napɔŋ din ka labbu na

Ka di ŋmanila zahinli

A zaŋ naba ka chɛ ti

Ka ti kpalim kpaambihi

Ban ma yiɣi ka che ba

A lee yɛli ni ti kpe ya?

M-ba yee

Woi! woi! woi!

Bi'yoli yila 
M BIA CHƐLI VURI

M bia chɛli vuri yee ye,

M bia chɛli vuri yee ye,

A ma chaŋ la Tidanayili sima pebu

N-ti kɔgi kukɔgi gbarigu n-nyu mɔŋ a

M bia chɛli vuri yee ye,

M bia chɛli vuri yee ye.

Diɛma yila 
   AWABU LELA

Awabu Lela jiiwanmaata Awabu Lela.

Awabu Lela jiiwanmaata Awabu Lela.

O sa chaŋla Zabizugu n-ti zu waawa,

N-zo n-kuli ŋaani

O sa chaŋla Zabizugu n-ti zu chinchini,

Ka lan suui kpakoliba,

ŋmaai daa yee,

Awabu ŋmaai daa ku n-ŋmaai kuliga.

Tuma yila 
BAALANA

Baalana gbaami a baa,

Hoo baalana gbaami a baa.

Baalana gbaami a baa,

Hoo baalana gbaami a baa.

Kunduna be soli ni,

Hoo baalana gbaami a baa.

Naɣinyia be soli ni,

Hoo baalana gbaami a baa.

Gbuyima be soli ni,

Hoo baalana gbaami a baa.

Gbaami a baa.

Hoo baalana gbaami a baa.

PIIYOO BOIBOI

Piiyoo boiboi,

Yaa yaa boiboi,

Piiyoo boiboi,

Yaa yaa boiboi,

N nyin-taa dini biɛla n ŋɔ yaa,

Yaa yaa boiboi,

N yidana dini biɛla n ŋɔ yaa,

Yaa yaa boiboi,

M maŋa maŋa dini firigi lee,

Yaa yaa boiboi.

n

ŋɔ yaa

Daankaya yila

Yila ŋmahimgbana

Yila Daanfaani 

 Yila che ka ti wumdi biɛhigu nyaɣisim
 Di pahiri ti haŋkali
 Di valigiri ti noli
 Di tiri ti arizichi
Di lahi yihiri ti ninssbigi puuni
Di kpaŋsiri ti kaya ni taada

Kundivihira 

E-Class